সারদা কাণ্ডে তদন্তে সিবিআইয়ের স্ক্যানারে এবার তিন সেবি কর্তা। অভিযোগ,  সুদীপ্ত সেনের কাছ থেকে মাসে ৭০ লক্ষ টাকা করে ঘুষ নিতেন ওই আধিকারিকরা। ইতিমধ্যেই তাঁদের বিরুদ্ধে তদন্ত করতে চেয়ে সেবি-র চেয়ারম্যানকে চিঠি দিয়েছে সিবিআই।
 নিজস্ব প্রতিবেদন : সারদা কাণ্ডে তদন্তে সিবিআইয়ের স্ক্যানারে এবার তিন সেবি কর্তা। অভিযোগ,  সুদীপ্ত সেনের কাছ থেকে মাসে ৭০ লক্ষ টাকা করে ঘুষ নিতেন ওই আধিকারিকরা। ইতিমধ্যেই তাঁদের বিরুদ্ধে তদন্ত করতে চেয়ে সেবি-র চেয়ারম্যানকে চিঠি দিয়েছে সিবিআই। জানা গিয়েছে, ২০০৯ সালে  কলকাতা পুলিসের এক শীর্ষস্থানীয় আইপিএস অফিসার চিঠি লিখে সেবিকে চিটফান্ডের বিষয়টি খতিয়ে দেখার কথা জানান। এরপরই সারদা, রোজভ্যালি-সহ আরও বেশকিছু চিটফান্ডের কর্মকাণ্ডের উপর নজরদারির দায়িত্বে ছিলেন অভিযুক্ত তিন সেবি কর্তা। কিন্তু, টাকার বিনিময়ে তাঁরা চোখ বুজে থাকেন বলে অভিযোগ। সিবিআই সূত্রে খবর, সুদীপ্ত সেন তাঁর বয়ানে জানান, ওই তিন সেবি কর্তাকে মাসে ৭০ লক্ষ টাকা করে দেওয়া হত। অভিযুক্তরা সেবি অফিসাররা এখন দিল্লিতে কর্মরত। সেবি চেয়ারম্যানের অনুমতি মিললেই অভিযুক্ত তিন কর্তার বিরুদ্ধে চার্জশিট পেশ করবে সিবিআই। সেক্ষেত্রে তাঁদের গ্রেফতারও করা হতে পারে বলে খবর সিবিআই সূত্রে।